Parassalan syyrialais-malankarilainen katolinen eparkia

Parassalan syyrialais-malankarilainen katolinen eparkia on katoliseen kirkkoon kuuluvan Syyrialais-malankarilaisen katolisen kirkon eparkia, joka toimii Intiassa, etelä-Keralassa. Sen keskuspaikkana toimii Parassala.

 Hiippakunnan perustaminen 
5. elokuuta 2017 antoi paavi Franciscus päätöksen Parassalan syyrialais-malankarilaisen katolisen eparkian perustamisesta. Se toteutettiin erottamalla uuden eparkian alue Thiruvananthapuramin syyrialais-malankarilaisesta katolisesta suurarkkieparkiasta. Uuden eparkian toimialueeksi tuli Keralan eteläisen osan Parassala, Kattakada ja suuri osa Neyyatinkarasta. Eparkian alaisuudessa on 30 750 syyrialais-malankarilaista katolista. Samalla alueella asuu suuri määrä muiden riitusten katolisia. Seurakuntia on 95 ja pappeja 22.

 Piispat 
 Thomas Eusebios Naickamparampil: 2017 -

 Lähteet 

Luokka:Katolisen kirkon hiippakunnat
Luokka:Tuomaskristityt
Luokka:Katolinen kirkko Intiassa
Luokka:Idän katoliset kirkot